**Scenisk dans fordypning 1 – kan velges av danseelever til Vg2 dans**

**Hva handler programfaget Scenisk dans fordypning 1 om?**

Fordypningsfaget er et 5-timersfag som gir deg mulighet til å gå mer i dybden av dansefagene enn det obligatoriske Scenisk dans 1-faget. Her er hovedvekten på selve den kunstneriske formidlingen i tillegg til det dansetekniske.

**Det er 2 hovedområder i faget:**

Hovedområdene er **utøvelse** og **formidling** av dans.

Kompetansemål fra læreplanene i Scenisk dans fordypning 1:

**Utøvelse**

Mål for opplæringen er at eleven skal kunne

* integrere ulike bevegelsesprinsipper, bevegelseskvaliteter og uttrykk i utøvelse av dans
* nyttiggjøre seg korreksjoner i egen danseutøvelse
* reflektere over og formidle hvordan relasjoner mellom musikk og dans påvirker danseuttrykket

**Formidling**

Mål for opplæringen er at eleven skal kunne

* anvende ulike tilnærmingsmåter ved innstudering av dansemateriale

formidle danseuttrykk i ulike rom, sceniske sammenhenger og arenaer

**Faget på Edvard Munch videregående skole**

**På streetdancelinjen** fordeler vi faget på streetdance, klassisk ballett og jazzdans med èn økt i hver teknikk.

**På landsdekkende linje** fordeles faget på klassisk ballett, jazzdans og moderne-/samtidsdans med èn økt i hver teknikk.

**Motivasjon for å velge faget**

For at du skal få fullt utbytte av å gå på danselinjen bør du velge dette faget. Du får mulighet til å utvikle deg mer danserisk og teknisk, og du får mer tid til å jobbe med innstudering til skolens forestillinger og være med på de samme koreografiene som resten av klassen din.

Du vil også stille bedre rustet til eksamen og vurderinger i dans, og ha bedre utgangspunkt for å kunne søke deg videre til en danseutdanning senere hvis du ønsker det.